Wenzel (HRR)

De **Wenzel II. vu Lëtzebuerg** (genannt *"*'de Lidderegen**"'', och ''Wenzeslaus'',  ''Wenceslas'' oder ''Venceslas''); gebuer de [[26. Februar]] [[1361]] zu [[Nürnberg]], a gestuerwen de [[16. August]] [[1419]] op der [[Nový hrad u Kunratic|Buerg Wenzelstein]] ( ''Nový hrad u Kunratic'', haut Stad [[Prag]]), war vu senger Kréinung als zweejärege Bouf [[1363]] bis zu sengem Doud 1419 als **Václav IV.** oder **Wenzel IV.** Kinnek vu [[Béimen]] a vun [[1376]] bis zu senger Ofsetzung [[1400]] als **Wenzel*' [[Kinnek]] vum [[Hellegt Réimescht Räich vun Däitscher Natioun|Hellege Réimesche Räich]]. Vun [[1373]] bis [[1378]] war en och nach [[Kurfürst]] vu [[Brandenburg (Land)|Brandenburg]], a vun [[1383]] bis [[1419]] Herzog vu Lëtzebuerg. E war noenee mat der [[Johanna vu Bayern]] a mat der [[Sophie vu Bayern]] bestuet; déi zwéi Stéit waren ouni Kanner.

De Wenzel war den eelste Jong vum Keeser [[Karel IV. (HRR)|Karel IV.]] aus deem sengem drëtte Bestietnes mat der [[Anna vu Schweidnitz]]. Vu Kand u war hien als Haaptierwe virgesinn; en hat just zwee Joer, wéi en zum Kinnek vu Béimen gekréint gouf. Nom Doud vu sengem Papp [[1378]], koum de Wenzel op den Troun vum [[Hellegt Réimescht Räich vun Däitscher Natioun|Hellege Réimesche Räich]].

Nom Doud vu sengem Monni [[Wenzel I. vu Lëtzebuerg|Wenzel I.]], [[1383]], gouf en och, bis zu sengem Doud, Herzog vu [[Herzogtum Lëtzebuerg|Lëtzebuerg]]. De [[26. Februar]] [[1388]] huet hien d'Herzogtum un de [[Jobst vu Mieren]] verpfänd. Nom Doud vum Jobst, [[1411]], huet hie probéiert, dat réckgängeg ze maachen, mä huet seng Muecht zu Lëtzebuerg schonn [[1412]] nees un den [[Antoine vun der Bourgogne]] ofginn, de Mann vu senger [[Niess]] [[Elisabeth vu Görlitz]].

De Wenzel gëtt allgemeng als Tockskapp, [[Paranoia|Paranoiker]] an Tyrann beschriwwen, dee fir Klengegkeete Leit hiriichte gelooss huet (kuckt den Artikel *Bommenzinnes*), sech et bei sou ongeféier jiddwerengem verduerwen huet mat deem en ze dinn hat, an dee sech soss deeglaang mat senge Muppen an engem Zëmmer agespaart huet. Vum diplomatesche Geschéck vu sengem Papp hat en net vill mat op de Wee kritt.

Do derbäi koum, datt e sech sou gutt wéi guer net ëm d'Räichsaffäre gekëmmert huet. Hien huet sech och net drëm beméit, sech vum [[Poopst]] zum Keeser kréinen ze loossen. Den [[20. August]] [[1400]] haten d'[[Kurfürst]]en es genuch an hunn de Wenzel, als *Lidderhanes, deen et net wierdeg ass, d'Räich ënner sech ze hunn*, fir ofgesat erkläert.

Bis zu sengem Doud ass en awer béimesche Kinnek bliwwen. Mä och do war en net beléift. D'[[Hussiten]], déi [[1419]] Prag eruewert hunn, haten ënner anerem och dowéinst Succès domat, well vill Leit sech hinnen aus Antipathie géintiwwer dem Wenzel ugeschloss hunn. De Wenzel ass fortgelaf, mä kuerz drop gestuerwen.

Säi Brudder [[Sigismund vu Lëtzebuerg|Sigismund]], dee scho [[1410]] däitsche Kinnek gi war, huet du seng Nofolleg als Kinnek vu Béimen ugetrueden.

== Literatur ==
* [[Emil Haag|Haag, Emil]], 2011. *Vencelas IV *1361 †1419, le fils prodige*, In: *Une réussite originale - Le Luxembourg au fil des siècles''; Lëtzebuerg (Éditions Guy Binsfeld), 2011; 576 Säiten (ill.); ISBN 978-2-87954-235-5, Ss 136-145.

## Kuckt och
* Bommenzinnes
* Lëscht vun den Herrscher vu Lëtzebuerg
*Lëscht vun den Herrscher vu Béimen

## Um Spaweck

* Den Artikel iwwer de Wenzel am "Biographisch-Bibliographisches Kirchenlexikon"